open-index/open-wikipedia-markdown huggingface dataset:
மைராஜ் அகமது கான்

**மைராஜ் அகமது கான்** *(Mairaj Ahmed Khan)* (பிறப்பு: 2 நவம்பர் 1975, குர்ஜா, புலாந்துசாகர் மாவட்டம்) ஓர் இந்தியக் குறிவைத்துச் சுடுவதில் ஒலிம்பிக் தரக் குறுநெடுக்க வகையில் வல்லவர். இவர் 2015 இல் உலோனாட்டோவில் நடந்த குறுநெடுக்க ஒலிம்பிக் ஒதுக்கீட்டுக்கான போட்டியில் வெற்றிபெற்றார். இவ்வகையில் வென்றதில் இவரே முதல் இந்தியர் ஆவார்.

## மேற்கோள்கள்

* http://indianexpress.com/article/sports/sport-others/mairaj-ahmed-khan-buries-15-years-of-pain-by-clinching-olympic-quota-in-skeet/
* http://indianexpress.com/article/news-archive/print/skeet-shooters-end-without-medal-in-asian-games/
* http://indianexpress.com/article/cities/delhi/aiming-high-at-beijing/
* http://indianexpress.com/article/sports/sport-others/mairaj-ahmed-khan-wins-indias-first-medal-in-mens-skeet-at-shooting-world-cup-2769415/
* http://acexam.blogspot.in/2016/05/april-2016-current-affairs.html
* http://www.thehindu.com/sport/other-sports/mairaj-ahmad-khan-determined-to-win-an-olympic-gold/article7678358.ece
* http://www.sportstarlive.com/shooting/skeet-shooter-mairaj-ahmad-khan-better-late-than-never/article7774147.ece
* http://sports.ndtv.com/othersports/news/257812-mairaj-ahmed-khan-gives-india-first-skeet-medal-in-world-cup 
* http://www.sportskeeda.com/shooting/indian-skeet-shooter-mairaj-ahmed-khan-rio-olympics-slot
* http://www.followyoursport.com/article/5595/indian-skeet-shooter-mairaj-ahmad-khan-feels-euphoric-with-rio-olympics-2016-qualification/ 
* http://www.newindianexpress.com/sport/Sleepless-Mairaj-Basking-in-Glory-After-World-Cup-Silver/2016/04/26/article3400553.ece
* http://www.news18.com/videos/sports/mairaj-khan-becomes-first-indian-skeet-shooter-to-qualify-for-the-olympics-1211880.html
* http://english.manoramaonline.com/sports/other-sports/indian-skeet-shooter-mairaj-wins-silver-at-world-cup.html

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
அபூர்வி சண்டேலா

**அபூர்வி சண்டேலா** *(Apurvi Singh Chandela)* இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1993 ஆம் ஆண்டு சனவரி மாதம் 4 ஆம் தேதி இவர் பிறந்தார்.

10 மீ காற்றழுத்த துப்பாக்கி சுடும் போட்டி நிகழ்வில் இந்தியாவின் சார்பாக இவர் போட்டியிட்டு வருகிறார். 2014 ஆம் ஆண்டு கிளாசுக்கோவில் நடைபெற்ற பொதுநலவாய விளையாட்டுகளில் தங்கப் பதக்கத்தை வென்றுள்ளார். 2019 ஆம் ஆண்டு பிப்ரவரியில் நடைபெற்ற உலகக்கோப்பை துப்பாக்கி சுடுதல் போட்டியில் 10 மீட்டர் காற்றழுத்தத் துப்பாக்கி சுடும் பிரிவில் வெற்றி பெற்று தங்கப் பதக்கம் வென்றார். 2016 ஆம் ஆண்டு இந்திய அரசு அபூர்விக்கு அர்ச்சுனா விருதை வழங்கிச் சிறப்பித்தது.

## வாழ்க்கைக் குறிப்பு
இராசத்தான் மாநிலத்தின் தலைநகரமான செய்ப்பூரில் அபூர்வி பிறந்தார். இவருடைய குடும்பம் விளையாட்டைப் பின்னணியாக கொண்ட ஒரு குடும்பமாகும்.  தாய் பிந்து சண்டேலா ஓர் கூடைப்பந்து வீராங்கனையாவார். தந்தை குல்தீப் சிங் சண்டேலா தீவிரமான விளையாட்டு ஆர்வம் கொண்டிருந்தார்.

விளையாட்டு பத்திரிகையாளராக வேண்டும் என்ற நம்பிக்கை கொண்டிருந்த அபூர்வி,  2008-ஆம் ஆண்டு பீகிங் ஒலிம்பிக்கில் இந்தியாவைச் சேர்ந்த அபினவ் பிந்த்ரா  தங்கப் பதக்கம் வென்றதைப்  பார்த்து ஈர்க்கப்பட்டு துப்பாக்கி சுடுதல் மீது ஆர்வம் கொண்டார். குடும்பத்தினர் உதவியுடன் பயிற்சிகள் மேற்கொள்ளத் தொடங்கினார்.

## தொழில்முறை சாதனைகள்

# 2009 ஆம் ஆண்டு நடைபெற்ற அகில இந்திய துப்பாக்கி சுடும் போட்டியில் சண்டேலா வெற்றி பெற்று முதலிடம் பிடித்தார். மேலும் 2012 ஆம் ஆண்டு புது தில்லியில் நடைபெற்ற மூத்தோர் தேசிய துப்பாக்கி சுடும் போட்டியில் சாம்பியன் பட்டம் பெற்றார். 2012- 2019 ஆம் ஆண்டுகளில் தொடர்ந்து ஆறு முறை தேசிய அளவிலான இத்தகைய போட்டிகளில் வெற்றிகளைப் பதிவு செய்தார்.
# 2015 ஆம் ஆண்டு தென் கொரியாவின் சாங்வோன் மற்றும் செருமனியின் மூனிச் நகரங்களில் நடைபெற்ற பன்னாட்டு துப்பாக்கி சுடுவோர் கூட்டமைப்பின் துப்பாக்கி சுடும் போட்டிகளில் 10மீ காற்றழுத்த துப்பாக்கி சுடுதல் பிரிவில் முறையே மூன்று மற்றும் இரண்டாம் இடங்களைப் பிடித்தார்.
# 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் அபூர்வி சண்டேலா வெண்கலப் பதக்கம் வென்றார்.
# 2019 ஆம் ஆண்டு சீனாவில் நடைபெற்ற  பன்னாட்டு துப்பாக்கி சுடுவோர் கூட்டமைப்பின் துப்பாக்கி சுடும் போட்டிகளில் இரண்டாம் இடமும் ரியோ ஒலிம்பிக்கில் போட்டியிட தகுதியும் பெற்றார்.
# டோக்கியோ நகரில் நடைபெற உள்ள ஒலிம்பிக் போட்டிகளில் விளையாட அபூர்வி தேர்ந்தெடுக்கப்பட்டுள்ளார்.
# ஆத்திரியாவில் 2020 ஆம் ஆண்டு நடைபெற்ற மேடோன் காப் என்ற தனியார் துப்பாக்கிசுடும் போட்டியில் அபூர்வி தங்கப் பதக்கம் பெற்றார்.

## மேற்கோள்கள்

## புற இணைப்புகள்
* Apurvi Chandela profile at International Shooting Sport Federation

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பிரான்சு நாட்டுப்பண்

**லா மர்சியேஸ்** (**La Marseillaise**, (பிரெஞ்சு மொழி பலுக்கல் [la maʁsɛjɛz]]) என்பது பிரான்சு நாட்டின்  நாட்டுப்பண் ஆகும். இந்தப்பாடல் 1792 ஆண்டு க்ளாத் ஜோசஃப் த வில் என்பவரால் ஸ்திராஸ்பூர்க் நகரில் எழுதப்பட்டது. ஆஸ்திரியாவுக்கு எதிராக பிரான்சு போர் தொடுப்பதாக அறிவித்ததைத் தொடர்ந்து இயற்றப்பட்ட பாடல் இது ஆகும். இந்தப் பாடலின் உண்மைப் பெயர் ரைன் இராணுவ போர்ப் பாடல் ( "Chant de guerre pour l'Armée du Rhin" ) என்பதாகும். 

இந்தப்பாடல் ஒரு புரட்சிப்பாடல், விடுதலைப் பாடல், சர்வாதிகாரத்துக்கும் அந்திய ஊடுருவலுக்கும் எதிராக மக்களை ஊக்குவிக்கும் பாடல் என பெயர் பெற்றது. 1795 ஆம் ஆண்டு பிரெஞ்சு தேசியக் கூட்டம் இப்பாடலை  முதல் பிரெஞ்சுக் குடியரசு பாடலாக ஏற்றுக்கொண்டது. 1792 மே மாதம் மெர்சலைசிலிருந்து பிரஞ்ச்சு தலைநகரான பாரிசுக்கு வந்த தன்னார்வலர்கள் இப்பாடலை பாடியவாறே வீதிகளில் வலம் வந்தனர். அதிலிருந்து * மார்சியேஸ்* என்ற செல்லப் பெயரும் இந்தப் பாடலுக்கு ஒட்டிக்கொண்டது. ஐரோப்பிய நாட்டுப் பண்களில் உள்ள எழுச்சிநடை இசைக்கெல்லாம் இந்தப்பாடலே ஒரு முன்மாதிரி ஆகும். பிற நாட்டு நாட்டுப்பண்கள் தேசிய விழாக்கள், அரசு விழாக்கள் போன்றவற்றில் மட்டுமே இடம்பெறும், ஆனால் பிரஞ்சு நாட்டுப்பண் இந்த நாட்டின் மரபான செவ்வியல்  இசையிலும், ஜனரஞ்சகமான இசையிலும் இடம்பிடித்துள்ளது என்பது இதன் சிறப்பு. 
இடையில் சிலகாலம் இந்தப்பாடல் நாட்டுப்பண் என்ற தகுதியில் இருந்து நீக்கப்பட்டது; பிரான்சின் முதலாம் நெப்போலியன் இந்தப்பாடலுக்கு பதில் வேறுபாடலை நாட்டுப்பண்ணாக வைத்திருந்தார். பத்தாம் லூயி, பதின்மூன்றாம் லூயி ஆகிய மன்னர்கள் இப்படலுக்கு தடைவிதித்தும் இருந்தனர். ஆனால் 1879 இல் மீண்டும் இப்பாடல் நாட்டுப்பண்ணாக அறிவிக்கப்பட்டு தற்போதுவரை இருந்துவருகிறது.
## வரிகள்
மிக நீண்டதான இப்பாடலின் முதல் பத்தி மட்டுமே பெரும்பாலும் பாடப்படுகின்றன. ( சிலசமயம் ஐந்தாவது ஆறாவது வரிகள் பாடப்படுகின்றன.)   அந்த முதல் பத்தி பின்வறுமாறு

## மேற்கோள்கள்

பகுப்பு:நாட்டுப்பண்கள்
பகுப்பு:பிரான்சு
மாடம்பாக்கம் லலிதா பரமேஸ்வரி கோயில்

**லலிதா பரமேஸ்வரி கோயில்** என்பது சென்னை மாவட்டம் மாடம்பாக்கத்தில் அமைந்துள்ள அம்மன் கோயிலாகும்.  இந்தக் கோயிலில் பதினென் சித்தர்கள் சன்னதிகள் அமைந்துள்ளது. 

## சன்னதிகள்
இத்தலத்தின் மூலவர் பச்சக்கல்லில் அமைந்த மகாமேரு அம்பிகையாவார். சேஷாத்திரி சாமிகள், குருவாயூரப்பன், சக்தி பீட கணபதி, வள்ளி தெய்வானை உடனுறை சுப்பிரமணியர், ஆஞ்சநேயர், கோதண்டராமர், நாகராஜர், முனீஸ்வரர், பச்சைக்கல் ராஜ காளியம்மன், தட்சிணாமூர்த்தி, காமதேனு, நால்வர், நந்திகேசுவரர், மகாவிஷ்ணு, பிருந்தா சன்னதிகள் ஆகியன உள்ளன. 

நவகிரகங்களுக்கு சன்னதி இல்லை. பாம்பாட்டி சித்தர், கஞ்சமலை சித்தர், கருவூரார், வள்ளலார், குதம்பை சித்தர், கபிலர் சித்தர், சென்னிமலை சித்தர், கடுவெளி சித்தர், பட்டினத்தடிகள், இடைக்காடர், அழுகணி சித்தர், அகப்பேய் சித்தர், கைலாய கம்பளிச் சட்டமுனி சித்தர், சிவவாக்கியர், சட்டைமுனி, புலிப்பாணி, காக புஜண்டர், போகர் ஆகிய சித்தர்களின் சன்னதிகள் உள்ளன.

## தலசிறப்பு
மகாமேரு அம்பிகை மூலவராக உள்ளார். இவரை பெண்கள் சென்று அபிசேகம் செய்யவும், பூசை செய்யவும் அனுமதியுண்டு.
பதினென் சித்தர்களும் வாகனங்களுடன் உள்ளனர்.

## ஆதாரங்கள்


பகுப்பு:சென்னை மாவட்டத்திலுள்ள அம்மன் கோயில்கள்
பகுப்பு:சித்தர் கோயில்கள்
லலிதா பாபர்

**லலிதா பாபர்** (*Lalita Babar*, 2 சூன் 1989)  இந்திய நீள்தொலைவு ஓட்டக்காரர். மகாராட்டிரத்தின் சத்தாரா மாவட்டத்திலுள்ள சிற்றூரொன்றில் பிறந்தவர். இவர் பெரும்பாலும் 3000 மீட்டர்கள் பலதடை ஓட்டப் போட்டிகளில் பங்கேற்று வருகின்றார். இந்தப் போட்டியில் தற்போதைய இந்திய தேசிய சாதனையாளராகவும் ஆசியப் போட்டிகளில் பட்டத்தைத் தக்கவைத்துக் கொண்டுள்ளவராகவும் விளங்குகின்றார்.

இந்தியத் தொழில் வாணிகக் கழகங்களின் கூட்டமைப்பும் இந்திய இளைஞர் விவகாரங்கள் மற்றும் விளையாட்டுத் துறை அமைச்சகமும்  இணைந்து 2015ஆம் ஆண்டில் ஒருங்கிணைத்த ஆண்டின் சிறந்த விளையாட்டாளர் விருதினைப் பெற்றுள்ளார். இவருக்கு *ஆங்கிலக்க பதக்கத் தேடல் நிறுவனம்* ஆதரவளித்து வருகின்றது.

## போட்டிகளில் சாதனை

## மேற்சான்றுகள்

பகுப்பு:இந்திய ஒலிம்பிக் வீரர்கள்
பகுப்பு:இந்திய ஓட்ட வீரர்கள்
பகுப்பு:1989 பிறப்புகள்
பகுப்பு:இந்தியப் பெண் தடகள வீரர்கள்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:சாத்தாரா மாவட்ட நபர்கள்
பகுப்பு:மகாராட்டிர விளையாட்டு வீரர்கள்
3000 மீட்டர்கள் பலதடை ஓட்டம்

**3000 மீட்டர்கள் பலதடை ஓட்டம்** (*3000 metres steeplechase*)  தடகள விளையாட்டில் பலதடை ஓட்டத்தில் மிகவும் வழமையான தொலைவாகும். இது 3000 மீட்டர்கள் தொலைவிற்குப் பல தடைகளைத் தாண்டிச் செல்லும் ஓட்டப்பந்தயமாகும். இதன் பெயர் குதிரைகளுக்கான ஸ்டீபிள்சேசை அடுத்து ஆங்கிலத்தில் இது *ஸ்டீபிள்சேஸ்* எனப்படுகின்றது.

## விதிமுறைகள்
ஒலிம்பிக் விளையாட்டுக்களிலும் உலகத் தடகளப் போட்டியிலும்  இந்தப் போட்டி நடத்தப்படுகின்றது; தவிரவும் இந்தப் போட்டியை  தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) அங்கீகரித்துள்ளது. ஆண்களுக்கான தடைகள்  உயரமானதாகவும், பெண்களுக்கான தடைகள்  உயரமானதாகவும் அமைக்கப்படுகின்றன. நீர்த் தடையில்  வேலியை அடுத்து நீர்க்குளம் ஒன்று அமைக்கப்பட்டுள்ளது;  கால்பதிக்கும் பரப்பு  அகலம் × . பின்னர் இது மேனோக்கியச் சரிவாக இலிருந்து ஓடுதளம் மேற்பரப்புவரை விரிந்துள்ளது.

இந்த ஓட்டத்தின் நீளம் பொதுவாக  ஆகும்; இளையோர் மற்றும் சில மாஸ்டர் நிகழ்வுகளில்  தொலைவிற்கும் நடத்தப்படுகின்றது.  முன்னதாக பெண்களுக்கானப் போட்டிகள் 2000 மீட்டருக்கே நடத்தப்பட்டு வந்தன. ஒரு சுற்றில் நான்கு சாதாரண தடைகளும் ஒரு நீர்த்தடையும் அமைக்கப்பட்டிருக்கும்.   தொலைவில் ஒவ்வொரு போட்டியாளரும் 28 சாதாரணத் தடைகளையும் ஏழு நீர்த்தடைகளையும் கடக்க வேண்டியிருக்கும்.  இதில் முதலில் தடைகளில்லாத பகுதிச்சுற்றும் பின்னர் ஏழு முழுச் சுற்றுக்களும் இருக்கும். நீர்த்தடை, உள்தடத்தின் உட்புறத்திலோ வெளித் தடத்தின் வெளிப்புறத்திலோ அமைக்கப்பட்டிருக்கும்.

தடை தாண்டும் ஓட்டத்தில் உள்ளது போலன்றி  ஸ்டீபிள்சேஸ்  தடைகளை தட்டினால் கீழே விழுவதில்லை; எனவே மெய்வல்லுநர் இந்தத் தடைகளை எவ்வாறும் கடக்க அனுமதிக்கப்படுகின்றனர்.   இதனால் பல போட்டியாளர்கள் தடைகள் மீது கால்பதித்துக் கடக்கின்றனர்.

## மேற்சான்றுகள்


பகுப்பு:தடகள விளையாட்டுகள்
பகுப்பு:ஓட்ட வகைகள்
அவதார் சிங் (யுடோ)

**அவதார் சிங்** (*Avtar Singh*,  ஏப்ரல் 3, 1992) இந்திய யுடோ வீரர். இவர் இரியோ டி செனீரோவில் நடந்த 2016 கோடைக்கால ஒலிம்பிக் விளையாட்டுப் போட்டிகளில் பங்கேற்கத் தகுதி பெற்று 32 பேருக்கான சுற்றில் வெளியேறினார்.

## தனி வாழ்க்கை
சிங் ஏப்ரல் 3, 1992இல் பஞ்சாபின் குரிதாசுப்பூரில் பிறந்தார். கோதெ குராலா சிற்றூரில் வளர்ந்து வருகையில் தனது பெற்றோரின் பண்ணையில் பணிபுரிந்து வந்தார். தற்போது பஞ்சாப் காவல்துறையில் துணை  ஆய்வாளராகப் பணியாற்றுகிறார்.

## மேற்சான்றுகள்

பகுப்பு:யுடோ விளையாட்டாளர்கள்
பகுப்பு:1992 பிறப்புகள்
பகுப்பு:வாழும் மக்கள்
சங்கார தாண்டவம்

**சங்கார தாண்டவம்** என்பது பன்னிரு தாண்டவங்களில் ஒன்றாகும்.

இது தொடர்ந்து நிகழுகின்ற மாற்றங்களை குறிக்கின்ற தாண்டவமாகும். இந்த தாண்டவத்திலிருந்து தரங்கிணி எனும் நாட்டிய வகை பிறந்தது. இந்த நடனத்தினை சிவபெருமான் திருநெல்வேலியில் ஆடுகிறார். இந்த நடனத்தை நுணுக்கம் என்றும் அழைக்கின்றனர்.

## ஆதாரங்கள்


பகுப்பு:பன்னிரு தாண்டவங்கள்
சாலியம்

**சாலியம்** (*Chaliyam*) என்பது இந்திய மாநிலமான கேரளாவின் கோழிக்கோடு மாவட்டத்தில் சாலியாற்றின் (பேப்பூர் ஆறு) கரையோரத்தில் அமைந்துள்ள ஒரு கிராமமாகும். சாலியம் ஒரு தீவை உருவாக்குகிறது. இது வடக்கில் சாலியாறு, தெற்கில் கடலுண்டி ஆறு, கிழக்கில் கொனோலி கால்வாய் ஆகியவற்றால் சூழப்பட்டுள்ளது. இது பேப்பூர் துறைமுகத்திற்கு எதிரே அமைந்துள்ளது. சாலியம் (பேப்பூர் தொடர் வண்டி நிலையம்) சென்னை தொடர் வண்டிபாதையின் தென்மேற்கு முனையமாக இருந்தது. கைகளையும் கால்களையும் கயிறுகளால் கட்டிக்கொண்டு சாலியாற்றின் ஏழு கி.மீ. தூரத்தை கடந்து கின்னஸ் உலக சாதனைகள் படைத்த முகம்மது ஆதில் இப்பகுதியைச் சேர்ந்தவர்.

## வரலாறு
கேரளத்தில் முதன்முதலில் நிறுவப்பட்ட பள்ளிவாசல்களின் சாலியமும் ஒன்று என்று நம்பப்படுகிறது. இந்த பாரம்பரியத்தின் படி, இசுலாமியச் சட்டத்தின் நீதிபதி தாகி உத்-தினின் பள்ளிவாசல் இங்கு முதலில் நிறுவப்பட்டது.  இப்னு பதூதா 14-ஆம் நூற்றாண்டில் இந்த ஊரை பார்வையிட்டதாக தெரிகிறது. அவர் குடியேற்றத்தை விவரிக்கிறார்: "நான் அடுத்ததாக சாலியாத் நகரத்திற்கு வந்தேன். அங்கு சாலியத்டை உருவாக்குகிறார்கள். எனவே அவர்கள் இப்பெயரைப் பெற்றனர். இது ஒரு சிறந்த நகரம். . . " 

## தொடர்வண்டிப் பாதை
கேரளாவில் முதல் தொடர்வண்டிப் பாதை 1861-ஆம் ஆண்டில் திரூர் முதல் சாலியம் வரை தானூர், பரப்பனங்காடி, வள்ளிக்குன்னு, கடலுண்டி வழியாக அமைக்கப்பட்டது.

## பிற நாட்டவர்
சில ஆதாரங்கள் சாலியத்தில் யூதக் குடியேற்றங்கள் (12 மற்றும் 13-ஆம் நூற்றாண்டுகள்) இருந்ததைக் குறிக்கின்றன. 

போர்த்துகீசிய ஆளுநர் நுனோ டா சுன்காவுக்கும் கோழிக்கோடு சமுத்திரிக்கும் இடையிலான சமாதான ஒப்பந்தத்தின்படி, 1531-இல் சாலியத்தில் ஒரு போர்த்துகீசிய கோட்டை கட்டப்பட்டது. சாலியம் கோட்டை இறுதியில் 1571-இல் கோழிக்கோடு இராச்சியப் படைகளால் முற்றுகையிடப்பட்டு அழிக்கப்பட்டது. இந்த நேரத்தில் கோட்டையின் பொறுப்பாளராக அட்டைடு என்ற ஒரு போர்த்துகீசிய அதிகாரி இருந்தார்.  

பாரம்பரியமாக துறைமுகங்களிலும், கப்பல்துறைகளிலும் பணிபுரியும் *கலாசி* என்பவர்கள் அதிகளவில் வசிக்கின்றனர்.

thumb| சாலியம் துறைமுகம்

## மேலும் காண்க

* பேப்பூர்
* கடலுண்டி
* கடலுண்டி பறவைகள் சரணாலயம்
* வள்ளிக்குன்னு
* சாலியாறு

## படத் தொகுப்பு

படிமம்:Puzhakkara mosque, Chaliyam.jpg|புழக்கறையில் அமைந்துள்ள ஒரு சிறிய பள்ளிவாசல், சாலியம்
படிமம்:ചാലിയം കോട്ടയുടെ അവശിഷ്ട ഭാഗം.jpg|பழைய சாலியக் கோட்டையின் நினைவுச்சின்னங்கள்
படிமம்:ചാലിയം പുഴക്കര പള്ളിയുടെ മുറ്റത്തുള്ള നിഴല്‍ ഘടികാരം.jpg|புழக்கறை பள்ளிவாசலில் காணப்படும் பழைய நிழல் கடிகாரம்
படிமம்:Chaliyam.jpg|மாலைக் காட்சி,சாலியம்
படிமம்:Karuvanthuruthy School.jpg|பாபாக்கி தங்கல் பள்ளி
படிமம்:Kadavu Masjidh, Karuvanthuruthy.jpg|கடவத்து பள்ளிவாசல்
படிமம்:Karuvanthuruthy Kadavu.jpg|கருவந்துருத்தி கடவு


## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
மணமகளே வா

**மணமகளே வா** என்பது 1988ஆம் ஆண்டு  வெளிவந்த ஒரு தமிழ்த் திரைப்படமாகும். இது  பஞ்சு அருணாசலத்தால்  இயக்கப்பட்டு ராஜன்னா நிறுவனத்தினால் தயாரிக்கப்பட்டு வெளிவந்தது. பிரபு, ராதிகா, வை.ஜி. மகேந்திரன் போன்றோர் இத்திரைப்படத்தில் நடித்துள்ளனர். இளையராஜா இப்படத்திற்கு இசையமைத்துள்ளார்.

### வெளியிணைப்புகள்
*http://spicyonion.com/tamil/movie/manamagle-vaa-vaa/

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ராதிகா நடித்த திரைப்படங்கள்
சுதா சிங்

**சுதா சிங்** (*Sudha Singh*,  சூன் 25, 1986) இந்திய தட கள விளையாட்டு மெய்வல்லுநர் ஆவார். இவர் 3000 மீட்டர்கள் பலதடை ஓட்டம் நிகழ்வில் இரியோ ஒலிம்பிக்கில் பங்கேற்றார்.
## பணிவாழ்வு
சுதா சிங் 3000 மீட்டர்கள் பலதடை ஓட்டப் போட்டிகளில் தொடர்ந்து சிறப்பாக செயல்பட்டு வருகின்றார்; இப்போட்டியில் தேசிய சாதனையை இவர் ஏழாண்டுகள் தொடர்ந்து தக்கவைத்துக் கொண்டிருந்தார்.  மே, 2016இல் இதனை மீண்டும் கைப்பற்றி உள்ளார்.

இவரது சிறந்த ஓட்டம் 2016 ஆசிய விளையாட்டுக்களில் சீனாவின் குவாங்சௌவில் வெளிப்படுத்தினார்; இதில் 9 நிமி 55.67 வினாடி நேரத்தில் 3000 மீட்டர்கள் ஓடி தங்கப் பதக்கத்தைப் பெற்றார். தவிரவும் சாங்காய் நகரில் நடந்த  தடகள விளையாட்டுக் கூட்டமைப்புகளின் பன்னாட்டுச் சங்கத்தின் வைர லீக் போட்டியில் தேசிய சாதனையை பதிவு செய்தார்.

சூன் 2012இல் இலண்டன் ஒலிம்பிக்கிற்கு போட்டியிடத் தகுதிப் போட்டியில் தன்னுடைய தேசியச் சாதனையை தானே முறியடித்தார்; 3000 மீ பலதடைகளை 9 நிமி 47.70 வினாடிகளில் கடந்து  இச்சாதனையை நிகழ்த்தினார். இருப்பினும் 2012 ஒலிம்பிக் போட்டியில், முன்னிலைப் போட்டிகளில் 13வதாக வந்ததால் இறுதி ஓட்டத்திற்கு முன்னேறவில்லை.

## பன்னாட்டுப் போட்டிகளில் சாதனைகள்

## ரியோ ஒலிம்பிக்சு
2016 ரியோ ஒலிம்பிக்கில் சுதா 3000 மீட்டர் பல தடை தாண்டும் போட்டியில் பங்கேற்றார். ரியோ ஒலிம்பிக் போட்டிகள் முடிந்து நாடு திரும்பிய சுதா சிங்கிற்கு உடல்நிலை சரியில்லாத காரணத்தினால் செய்யப்பட்ட பரிசோதனையில் அவர் பன்றிக்காய்ச்சலால் பாதிக்கப்பட்டது தெரியவந்தது.

## மேற்சான்றுகள்

## வெளி இணைப்புகள்
* 
* 

பகுப்பு:இந்திய ஒலிம்பிக் வீரர்கள்
பகுப்பு:இந்திய ஓட்ட வீரர்கள்
பகுப்பு:இந்தியப் பெண் தடகள வீரர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
இந்திய தடகள விளையாட்டுகள் கூட்டமைப்பு

**இந்திய தடகள விளையாட்டுக்கள் கூட்டமைப்பு** (*Athletics Federation of India*, **AFI**) இந்தியாவில் தடகள விளையாட்டுக்களை கட்டுப்படுத்தும் மிக உயரிய அமைப்பாகும்.  இது நாட்டில் தடகளப் போட்டிகளை ஒருங்கிணைக்கும் பொறுப்பை உடையது. இது முன்னதாக **இந்திய தொழில்முறையற்ற தடகள விளையாட்டுக்கள் கூட்டமைப்பு** (*Amateur Athletic Federation of India*, AAFI ) என அழைக்கப்பட்டு வந்தது. இது  ஆசிய தடகள விளையாட்டுக்கள் சங்கம் (AAA) மற்றும் தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) ஆகிய அமைப்புகளுடன் இணைந்துள்ளது. 

## வரலாறு
இந்திய தொழில்முறையற்ற தடகள விளையாட்டுக்கள் கூட்டமைப்பாக 1946இல் உருவானது. மகாராசா யத்வீந்திர சிங் மற்றும் முனைவர் ஜி.டி சோந்தி  இதற்கான முனைப்புகளை மேற்கொண்டனர். புதிய கூட்டமைப்பிற்கு முதல் தலைவராக முனைவர் சோந்தி இருந்தார்.  ஏப்ரல் 13, 1950இல் இவர் பதவி விலகினார். 

## போட்டிகள்
இந்தக் கூட்டமைப்பு நடத்தும் போட்டிகள் மூன்று வகுப்புகளாப் பிரிக்கப்பட்டுள்ளன: “I”, “II” & “III”. வகுப்பு I போட்டிகளை கூட்டமைப்பே நடத்துகின்றது. வகுப்பு II போட்டிகள் கூட்டமைப்பு அனுமதி வழங்கி இணைந்துள்ள அலகுகள்/சங்கங்கள்/அமைப்புகள் நடத்துவனவாகும். ஒழுங்கான காலவெளியில் இல்லாது கூட்டமைப்பு நேரடியாக நடத்தும் போட்டிகள் மூன்றாம் வகுப்பு  III போட்டிகளாகும்.

## உசாத்துணைகள்
* History of Physical Education and Sports By Ram Mohun Mojumdar
* History, Foundation of Physical Education and Educational Psychology By Tahir P. Hussain

## வெளியிணைப்புகள்
* AFI web site
* [Competition Manual](http://www.indianathletics.in/tech/competition%20mannual%202010(2).pdf) 

பகுப்பு:இந்தியாவில் தடகள விளையாட்டுகள்
யமகண்டம்

**யமகண்டம்** என்பது உறியை மேலே கட்டி, கீழே தீ மூட்டி, எட்டுக் கத்திகளை ஒருவரின் மீது பாய்ச்சுவதற்கு யானைகள் துணையுடன் அமைக்கப்படும் அமைப்பாகும். இந்த அமைப்பை தலைக்கு மேல் கத்தி, உடலுக்கு கீழ் நெருப்பு என சுட்டுகின்றனர். இந்த யமகண்ட முறையில் பல்வேறு சமயங்களில் பாடகர்கள் தங்களுக்குள் போட்டியை வைத்துக் கொண்டு பாடியுள்ளார்கள். இந்த யமகண்டத்தில் பாடிய புலவர்களில் காளமேகப் புலவர் குறிப்பிடத்தக்கவர். அபிராமி அந்தாதியை பாடிய அபிராமி பட்டரும் இந்த யமகண்டத்தில் நின்று பாடியுள்ளார்.

## யமகண்ட அமைப்பு முறை
16 அடி நீள அகல உயரத்திற்கு சதுரமான பெரிய குழியை வெட்டி, அதன் நான்கு மூலைகளிலும் 16 அடி உயர இரும்பு கம்பங்களை நட்டு… கம்பத்தின் மீது நான்கு சட்டமும், அதன் நடுவே ஒரு சட்டமும் அமைக்கவேண்டும். நடுசட்டத்தின் மீகு உறிகட்டி, குழியினுள் பழுத்த புளியக்கொம்புகளை அடுக்கி, அதற்கு நெருப்பினை இடவேண்டும். புளியம்கொம்புகள் எரிந்து கனன்று கொண்டிருக்கும் போது… அந்த நெருப்பில் இரும்புக் கொப்பறையும், அந்த இரும்புக் கொப்பறைக்குள் எண்ணெயை நிரம்ப விட்டு, அந்த எண்ணைக்குள் அரக்கு, மெழுகு, குங்குலியம், கந்தகம், சாம்பிராணிகளை நிரப்பி உருகும் அளவிற்குக் கொதிக்க வைக்க வேண்டும்.
காளமேகப் புலவர் தன்னுடைய பாடல் தொகுப்பொன்றை யமகண்ட முறையில் பாடியுள்ளார். அந்தத் தொகுப்பிற்கு யமகண்டம் என்றே பெயரிட்டுள்ளார்.

## போட்டி
கம்பத்திற்கு ஒரு யானை என நான்கு யானைகளை நிறுத்த வேண்டும். கூரிய எட்டுக் கத்திகளை நடுசட்டத்தின் மேல் இருக்கும் மனிதரின் கழுத்திலும், இடுப்பிலும்  கோத்துக்கட்ட வேண்டும். அப்படி கட்டப்பட்ட கத்திகளின் இணைப்பை யானைகளின் துதிக்கையில் கொடுத்து வைக்க வேண்டும். அதன்பின்பு நடுசட்டத்தில் உள்ள மனிதர் சுற்றியுள்ளவர் பாடும்படி கூறும் பொருளிளெல்லாம் பாட வேண்டும். இவ்வாறு பாடுவதில் தவறு நிகழ்ந்தால்,. யானைகள் பாகன்களால் கட்டுப்படுத்தப்பட்டு அந்த இரும்பு இணைப்புகளை இழுத்து பாடிக் கொண்டிருக்கும் மனிதரைக் கொல்லும்.

## இலக்கியங்களில்
யமகண்டத்தினைப் பற்றி  அபிதான சிந்தாமணியில் விரிவாக விளக்கம் தரப்பட்டுள்ளது. வண்ணச்சரபம் தவத்திரு தண்டபாணி சுவாமிகள் இயற்றிய அறுவகை இலக்கணம் எனும் நூலில் அட்டாவதானம், எமகண்டம், கண்டசுத்தி போன்ற ஆபத்தான விசயங்களில் இறையருள் பெறாத கவிகள் ஈடுபடக் கூடாது என வழியுறுத்தப்பட்டுள்ளது.

## ஆதாரங்கள்


## வெளி இணைப்புகள்

பகுப்பு:தமிழர் போரியல்
தஞ்சாவூர் மணிகர்ணிகேஸ்வரர் கோயில்

**தஞ்சாவூர் மணிகர்ணிகேஸ்வரர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் இரண்டாம் சரபோஜி மன்னர் காசி யாத்திரை சென்றபோது மணிகர்ணிகைத் துறையில் நீராடியதை நினைவுபடுத்தும்வகையில் கட்டப்பட்ட கோயிலாகும்.

## அமைப்பு
இக்கோயில் முன் மண்டபம், கருவறை, விமானம்,  திருச்சுற்று ஆகிய அமைப்புகளோடு விளங்குகிறது. மூலவர் சன்னதியின் முன்பாக நந்தியும் பலிபீடமும் உள்ளன. மூலவர் கருவறைக்கு முன்பாக வலப்புறம் விநாயகர் உள்ளார். மூலவர் மணிகர்ணிகேஸ்வரர் கருவறையின் இடப்புறம் மங்களநாயகி அம்மன் சன்னதி உள்ளது.  உள் மண்டபத்தில் பிரம்மா, விஷ்ணு, ருத்ரர் உள்ளனர்.  கருவறையின் கோஷ்டத்தில் தட்சிணாமூர்த்தி உள்ளார். திருச்சுற்றில்  சித்தி புத்தி விநாயகர், வள்ளி தெய்வானையுடன் கூடிய சுப்பிரமணியர், நவக்கிரக சன்னதிகள் உள்ளன. அருகே நாகர்கள் காணப்படுகின்றனர். சண்டிகேஸ்வரர் சன்னதி, துர்க்கை சன்னதியும் அடுத்தடுத்து உள்ளன. தொடர்ந்து சனீஸ்வரர், பைரவர், சூரியன் உள்ளனர்.

## மூலவர்
இக்கோயிலின் மூலவராக மணிகர்ணிகேஸ்வரர் உள்ளார். இறைவி மங்களநாயகி அம்மன் ஆவார்.
 
## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
சிறைச்சாலை (திரைப்படம்)

**சிறைச்சாலை** (*Siraichalai*) என்பது 1996-ஆம் ஆண்டில் வெளியான ஓர் இந்தியத் தமிழ்த் திரைப்படமாகும். மலையாளத்தில் *கலாபாணி* என்ற பெயரில் வெளியான இத்திரைப்படம் தமிழில் மொழிமாற்றம் செய்யப்பட்டு சிறைச்சாலை என்ற பெயரில் வெளியானது. 1915 ஆம் ஆண்டில் நடந்த இந்திய விடுதலைப் போராட்டத்தை மையமாகக் கொண்ட இத்திரைப்படத்தை பிரியதர்சன் இயக்கியிருந்தார். மோகன்லால், பிரபு, தபூ ஆகியோர் முக்கிய வேடங்களில் நடித்தனர். இத்திரைப்படத்திற்கு இளையராஜா இசையமைத்திருந்தார்.

## நடிகர்கள்
* மோகன்லால் - கோவர்த்தன மேனன்
* பிரபு - முகுந்த் ஐயங்கார் 
* அம்ரிஷ் பூரி - மிர்சா கான் 
* தபூ - பார்வதி 
* வினீத் - ஜி எஸ் சேது
* அலெக்ஸ் வோல்ஃப் - டேவிட் பெர்ரி 
* அன்னு கபூர் - வீர சாவர்க்கர் 
* நெடுமுடி வேணு - சிறீகாந்த் நாயர்
* டெல்லி கணேஷ் - பாண்டியன் 
* சீனிவாசன் - மூசா 
* கொச்சி ஹனீஃபா - அகமது குட்டி 
* முனியன்பிள்ளை ராஜூ - நாயர்
* சங்கராடி

## பாடல்கள்

இத்திரைப்படத்திற்கு இளையராஜா இசையமைத்திருந்தார்.

**தமிழ்ப் பாடல்கள்**

## மேற்கோள்கள்

## வெளியிணைப்புகள்
* 

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
தஞ்சாவூர் ஜனார்த்தனப் பெருமாள் கோயில்

**தஞ்சாவூர் ஜனார்த்தனப் பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## மூலவர்
இக்கோயிலின் மூலவராக ஸ்ரீதேவி பூதேவியுடன்  வாசுதேவப்பெருமாள் (ஜனார்த்தனப்பெருமாள்) உள்ளார். இறைவி கமலவல்லித்தாயார் ஆவார்.

## அமைப்பு
ராஜகோபுரத்தைக் கடந்து உள்ளே செல்லும்போது பலிபீடம் உள்ளது. அடுத்து கருடாழ்வார் உள்ளார். இரு துவாரபாலகர்கள் இரு புறமும் உள்ளனர்.  அடுத்த மண்டபத்தில் கருவறை முன்பாக இரு துவாரபாலகர்கள் இரு புறமும் உள்ளனர்.  மூலவர் கருவறையை ஒட்டி தாயார் சன்னதி உள்ளது.

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

## தட்சிண சஞ்சீவி ஆஞ்சநேயர் கோயில்
திருச்சுற்றில் அனுமார் சன்னதியாக தட்சிண சஞ்சீவி ஆஞ்சநேயர் கோயில் என்றழைக்கப்படுகின்ற சிறிய கோயில் உள்ளது. இக்கோயிலும் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் ஒன்றாகும்.

## குடமுழுக்கு
இந்த இரு கோயில்களுக்கும் 15.12.2006 அன்று குடமுழுக்கு நடைபெற்றதற்கான தனித்தனியாக இரு கல்வெட்டுகள் கோயிலின் மண்டபத்தில் காணப்படுகின்றன. இக்கல்வெட்டுகள் சுவற்றில் பதிக்கப்படாமல் தனியாக வைக்கப்பட்டுள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
தஞ்சாவூர் எல்லையம்மன் கோயில்

**தஞ்சாவூர் எல்லையம்மன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் எல்லையம்மன் கோயில் தெருவில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். 1803ஆம் ஆண்டில் இரண்டாம் சரபோஜி மன்னர் இக்கோயிலில் திருப்பணிகளைச் செய்துள்ளார்.

## மூலவர்
இக்கோயிலின் மூலவராக எல்லையம்மன் உள்ளார்.

## அமைப்பு
ராஜகோபுரத்தைக் கடந்து உள்ளே செல்லும்போது  மூலவர் சன்னதி உள்ளது. முன்பாக பலி பீடம் உள்ளது. மூலவர் சன்னதியில் எல்லையம்மன் என்கிற ரேணுகாதேவி உள்ளார். சன்னதியின் வலப்புறம் விநாயகர் உள்ளார். முன் மண்டபத்தில் ஓவியங்கள் காணப்படுகின்றன. திருச்சுற்றில் தஞ்சன், மாதங்கி, ஸ்ரீதாரங்கன் சன்னதி உள்ளது. அடுத்து வரிசையாக நாகர்கள் காணப்படுகின்றனர். தொடர்ந்து காடாரேவ் மாதா, பூரணை புஷ்கலையுடன் அய்யனார், நாக கன்னிகைகள் உள்ளார்.  சண்டிகேஸ்வரி சன்னதி, ஞான பைரவர் சன்னதியும் காணப்படுகின்றன.

## குடமுழுக்கு
இக்கோயிலில்  10 ஆகஸ்டு 2000 அன்று குடமுழுக்கு நடைபெற்றதற்கான கல்வெட்டு உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:சாக்தம்
தஞ்சாவூர் கோவிந்தராஜப் பெருமாள் கோயில்

**தஞ்சாவூர் கோவிந்தராஜ பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் நாலு கால் மண்டபம் அருகே அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## மூலவர்
இக்கோயிலின் மூலவராக ரெங்கநாதர் உள்ளார். இறைவி ரெங்கநாயகி ஆவார்.

## அமைப்பு
ராஜகோபுரத்தைக் கடந்து உள்ளே செல்லும்போது பலிபீடம், கருடாழ்வார் உள்ளனர். மூலவர் சன்னதியில் பெருமாள் கிடந்த நிலையில் உள்ளார். மூலவர் கோவிந்தராஜபெருமாள் என்றும் ரெங்கநாதர் என்றும் என்றழைக்கப்படுகிறார். அனுமார், விநாயகர் உள்ளிட்ட பல தெய்வங்கள் தனியாக ஒரு சன்னதியில் காணப்படுகின்றன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
தமிழ்நாடு பிரீமியர் லீக்

**தமிழ்நாடு பிரீமியர் லீக்** (Tamil Nadu Premier League) இந்தியாவின் தமிழ்நாட்டில் ஆண்டுதோறும் நடைபெறும் ஓர் துடுப்பாட்டத் தொடர் ஆகும். 2016 ஆகத்து மாதத்தில் தமிழ்நாடு துடுப்பாட்ட சங்கத்தால் தொடங்கப்பட்ட இத்தொடரானது, இந்திய அளவில் நடைபெறும் இந்தியன் பிரீமியர் லீக் போன்று தமிழக அளவில் நடைபெறும் தொடராகும். தமிழ்நாடு துடுப்பாட்ட சங்கத்தில் பதிவுசெய்துள்ள வீரர்கள் மட்டுமே இத்தொடரில் விளையாட முடியும். இதன் தொலைக்காட்சி ஒளிபரப்பு உரிமையை ஸ்டார் இந்தியா குழுமம் பெற்றுள்ளது. 
ஸ்டார் ஸ்போர்ட்ஸ் 1,ஸ்டார் ஸ்போர்ட்ஸ் 1 HD(ஆங்கிலம்) & ஸ்டார் விஜய் சூப்பர்(தமிழ்) மற்றும் HOTSTAR லும் காணலாம்

## பங்கேற்கும் அணிகள்

## மேற்கோள்கள்

## வெளியிணைப்புகள்

பகுப்பு:இருபது20 துடுப்பாட்டம்
பகுப்பு:தமிழ்நாடு பிரீமியர் லீக்
2016 மத்திய இத்தாலிய நிலநடுக்கம்

6.2 அளவுள்ள நிலநடுக்கம் ஆகத்து 24, 2016 அன்று 03:36 மணிக்கு CEST (01:36 UTC), நோர்சியாவிற்கு அருகில் மத்திய இத்தாலியைத் தாக்கியது.  இது பெருகியாவிலிருந்து தென்கிழக்கே  தொலைவிலும் லாக்குயிலாவிலிருந்து வடக்கே  தொலைவிலும் அமைந்திருந்தது. ஊம்பிரியா, லாசியோ, மார்சே வட்டாரங்களின் மும்முனைக்கருகே உள்ள பகுதியில் நிகழ்ந்துள்ளது. குறைந்தது 247 பேர் உயிரிழந்துள்ளனர். 368 பேர் காயமடைந்துள்ளனர்.

## பின்னணி
இந்த வட்டாரம் இத்தாலியில்   நில அதிர்ச்சிக்கு மிகவும்  வாய்ப்புள்ள பகுதியாகும்; ஆபிரிக்கப் புவிப்பொறைத் தட்டும் ஐரோவாசிய புவிப்பொறைத் தட்டும் சந்திக்குமிடத்தில் உள்ளது. அப்பெனைன் மலைத்தொடர் முழுமையும் இந்த சந்திப்புக் கோடு உள்ளது. 2009ஆம் ஆண்டுக்குப் பிறகு இதுவே மிகப் பெரும் நிலநடுக்கமாகும். முன்னதாக 2009இல் லாக்குயிலா அருகே அப்ரூசோ பகுதியில் நிலநடுக்கம் ஏற்பட்டு 300க்கும் கூடுதலானவர்கள் உயிரிழந்தனர்; ஏறத்தாழ 65,000 மக்கள் குடிபெயர வேண்டியதாயிற்று.

## நிலவதிர்ச்சி
முதல் நில நடுக்கத்திற்கு பிறகு 40 வலுவான  பின்னதிர்வுகள் ஏற்பட்டன. இந்த நில நடுக்கத்தை முதலில் ஐக்கிய அமெரிக்க நில அளவாய்வுத் துறை அறிவித்தது; முதல் நடுக்கம்  ஆழத்தில் 6.4 அளவுள்ளதாக இருந்தது. இது பின்னர் அமெரிக்க அளவாய்வுத் துறையால் 6.2 எனத் திருத்தப்பட்டது. ஐரோப்பிய-நடுநிலக்கடல் நிலநடுக்க மையம் நடுக்க அளவை 6.1ஆக அளந்தது.

நில நடுக்க மையத்திற்கு அருகிலிருந்த அமாட்ரைசு நகரம் மிகுந்த பாதிப்பிக்குள்ளானதாக முதற்தகவல்கள் அறிவித்தன. அக்குமோலி, பெசுக்காரா டெல் இட்ரோன்டோ  நகரங்களும் பாதிப்பிற்குள்ளாயின. அமாட்ரைசின் நகரத் தந்தை செர்கியோ பிரோசி  "அமாட்ரைசு இனி இல்லை; பாதிக்கும் மேற்பட்ட நகரம் அழிபட்டது" என அறிவித்தார். இடிபாடுகளின் நிழற்படங்கள் நகர மையத்தில் கட்டிட இடிபாடுகள் குவிந்திருப்பதைக் காட்டுகின்றன; புறநகரில் மட்டுமே சில கட்டிடங்கள் விழாமல் உள்ளன. இந்த நிலநடுக்கமும் பின்னதிர்வுகளும்  இத்தாலியின் நடுவண் பகுதியில் பல இடங்களில் உணரப்பட்டது;  உரோம், நாபொலி,  புளோரன்சு போன்ற நகரங்களிலும் உணரப்பட்டன.
### முதன்மை நிலவதிர்வும் பின்னதிர்வுகளும்

## மேற்சான்றுகள்

## வெளியிணைப்புகள்
* Euronews: இத்தாலியின் மிகமோசமான venthan நிலநடுக்கம்

பகுப்பு:2016 நிகழ்வுகள்
பகுப்பு:இத்தாலியில் நிலநடுக்கங்கள்
1453

**1453** (**[[ரோம எண்ணுருக்கள்|MCDLIII]]**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* ஏப்ரல் 2&ndash;மே 29 &ndash; கான்சுடன்டினோப்பிளின் வீழ்ச்சி: உதுமானிய சுல்தான் இரண்டாம் முகமது பைசாந்திய (கிழக்கு உரோமைப்) பேரரசை முடிவுக்குக் கொண்டு வந்தார்.
* பட்டுப் பாதை வழியே வணிகம் மேற்கொள்வது நிறுத்தப்பட்டது.
* மே 22 &ndash; பகுதி நிலா மறைப்பு நிகழ்ந்தது.
* அக்டோபர் 19 &ndash; நூறாண்டுப் போரின் இறுதிக் கட்டம். பிரான்சியர் பொர்தோவை மீளக் கைப்பற்றினர்.
* இங்கிலாந்தில் ரோசாப்பூப் போர்கள் ஆரம்பம்.
* கோட்டை இராச்சியத்தின் யாழ்ப்பாணப் படையெடுப்பு ஆரம்பமானது.

## பிறப்புகள்
* அபோன்சோ டி அல்புகெர்க்கே, போர்த்துகல் நாட்டின் அரசியலாளர்; பெரும்படைத் தலைவர் (இ. 1515)

## இறப்புகள்
* அக்பர்சின், வடக்கு யுவான் அரசமரபின் அரியணைக்கு உரிமை கோரியவர்களில் ஒருவர் (பி. 1423)
* டக்கோலா, இத்தாலிய அரசு நிர்வாகி, கலைஞர், பொறியியலாளர் (பி. 1382)

## மேற்கோள்கள்
அர்மன்பிரீத் சிங்

**அர்மன்பிரீத் சிங்** *(Harmanpreet Singh)* (பிறப்பு: 6 ஜனவரி 1996) ஓர் இந்திய வளைதடிபந்தாட்ட வீரர் ஆவார். இவர் களத்தில் தற்காப்பு இருப்பில் விளையாடுகிறார். இவர் 2016 கோடைக்கால ஒலிம்பிக் இந்தியக் குழுவில் உள்ளார்.

## மேற்கோள்கள்

## வெளி இணைப்புகள்
* Player profile at Hockey India 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:Rio Olympic Editathon 2016
புதிர் நிலை

**புதிர்நிலை** என்பவை மையத்திலிருந்து வெளியே செல்ல முடியாதவாறும், உள்ளிருந்து வெளியே வரமுடியாதவாறும் அமைக்கப்பட்ட பல்வேறு சூழ்நிலை பாதைகளுடன் உள்ளவை. இந்த புதிர்நிலைகளில் நடந்து சென்று மையப்பகுதியை அடைபவர்களின் வாழ்க்கை வெற்றியாக இருக்கும் என்பதும், கற்கள் மீது மிதித்தோ, தாண்டியோ செல்பவர்களுக்கு வாழ்வில் தோல்வி கிடைக்கும் என்பதும் நம்பிக்கையாகும். 
இந்து சமய இதிகாசமான மகாபாரதத்தில் அபிமன்யு சக்கரவியூகத்தில் மாட்டிக் கொண்டு உயிரிழந்தார். இந்தச் சக்கரவியூகம் இவ்வாறான புதிர்நிலையில் ஒன்றாகும். 

## வகைகள்
புதிர்நிலைகள் அவைகளின் வடிவத்தினைப் பொறுத்து பல்வேறு வகைகளாகப் பிரிக்கப்பட்டுள்ளன. புதிர் நிலைகளின் வகைகள் கீழே கொடுக்கப்பட்டுள்ளன.
* வட்டப் புதிர்நிலைகள்
* சுருள்வழி புதிர்நிலைகள்
* சதுர புதிர்நிலைகள்
* செவ்வக புதிர்நிலைகள்

## தமிழகத்தில் உள்ள புதிர்நிலைகள்
* தர்மபுரியை அடுத்துள்ள கம்பை நல்லூரில் 2500 ஆண்டுகள் பழைமையான கற்காலப் புதிர்நிலை உள்ளது. இதனை உலகின் பெரிய புதிர் நிலை என்று தெரிவிக்கின்றனர்.    
* சேலம் மாவட்டத்தில் வேம்படித்தாளம் கிராமத்தில் பழமையான வட்ட புதிர்நிலை உள்ளது. இது 2000 ஆண்டுகள் பழமையானதாகும். 

## ஆதாரங்கள்


பகுப்பு:தொன்மவியல்
சக்கர வியூகம்

**சக்கர வியூகம்** அல்லது **பத்ம வியூகம்** என்பது பழங்கால இந்து சமய போர்முறைகளில் பயன்படுத்தப்பட்ட ஒரு போர் வியூகமாகும். இது ஒரு சுழலும் மனித மரண இயந்திரமாக கருதப்படுகிறது. வெவ்வேறு அளவுகளினால் ஆன ஏழு வட்ட சக்கரங்களால் சக்கர வியூகம் அமைக்கப்படுகிறது. இந்து சமய இதிகாசமான மகாபாரதத்தில் இந்த சக்கர வியூகத்தில் சிக்கி அர்ஜூனனின் மகன் அபிமன்யு உயிரிழந்தார். 

மகாபாரதத்தில் இந்த சக்கர வியூகம் மூன்று முறை அமைக்கப்பட்டதாகவும், இரு முறை அர்ஜூனன் இதை உடைத்து வெற்றிபெற்றதாகவும், ஒரு முறை இந்த சக்கர வியூகத்தினை அபிமன்யூ உடைத்து சென்று, பின்பு வெளியேற தெரியாமல் மாண்டதாகவும் கூறப்பட்டுள்ளது.

## ஆதாரங்கள்


பகுப்பு:மகாபாரதம்
பகுப்பு:குருச்சேத்திரப் போர்கள்
உருபீந்தர் பால் சிங்

**உருபீந்தர் பால் சிங்** *(Rupinder Pal Singh)* (பிறப்பு: 11 நவம்பர் 1990)ஓர் தொழில்முறை வளைதடிபந்தாட்ட வீர்ர் ஆவார். இவர் களத்தில் முழுப்பிற்காப்பாளராக விளங்குபவர். இவர் தன் இழுத்துப்பிடிப்புத் திறமைகளுக்காக உலக அளவில் பெயர்போனவர். இவர் இந்தியத் தேசிய வளைதடிபந்தாட்டக் குழுவின் முதுகெலும்பாவார். 2014 ஆம் ஆண்டில் கிளாசுகோவில் நடைபெற்ற பொதுநலவாய விளையாட்டுப் போட்டிகளில் இந்தியாவின் சார்பாக இவர் கலந்து கொண்டார்.

## மேற்கோள்கள்

## வெளி இணைப்புகள்
*http://www.stick2hockey.com/View-Bio-Data/Rupinder%20Pal%20Singh/60.html 
*http://www.rabobankhockeyworldcup2014.com/country/india/88/player/882144 

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:Rio Olympic Editathon 2016
மணிகா பத்ரா

**மணிகா பத்ரா** *(Manika Batra)* இந்தியாவின் மேசைப் பந்தாட்ட வீராங்கனை ஆவார். 1995 ஆம் ஆண்டு சூன் மாதம் 15 இல் ஒரு குடும்பத்தின் மூன்றாவது குழந்தையாக  பிறந்த இவர்  2016 சூன் மாத நிலவரத்தின்படி இந்தியாவின் உயர் தரநிலை ஆட்டக்காரராகவும் உலக அளவில் உள்ள மேசைப்பந்தாட்டக்காரர்களில் 115 ஆவது இடத்திலும் இருந்தார்

## இளமைப்பருவம்

தென்மேற்கு தில்லியிலுள்ள நாரயணா விகார்  பகுதியில் இவருடைய இளமைப்பருவம் கழிந்தது. நான்கு வயது  முதல் இவர் மேசைபந்தாட்ட விளையாட்டை விளையாடத் தொடங்கினார். அக்கா அஞ்சால் மற்றும் அண்ணன் சாகில் இருவரும் மேசைப்பந்தாட்ட விளையாட்டு வீரர்களே ஆவர் . பத்ராவின் தொடக்கக்கால விளையாட்டைக் கண்டு ஆர்வம் கொண்ட அக்கா அஞ்சால் தொடர்ந்து இவருக்கு உறுதுணையாக இருந்தார் . எட்டு வயதுக்கு உட்பட்டோருக்கான மாநிலப் போட்டியில் வெற்றி பெற்ற பிறகு, பத்ரா பயிற்சியாளர் சந்தீப் குப்தாவிடம் பயிற்சி பெறுவது என முடிவெடுத்தார். அவரது ஆலோசனையின் படி ஆன்சு ராச் மாதிரிப் பள்ளியில்  சேர்ந்து தனது பள்ளிப் பருவத்தை நிறைவு செய்தார்.

தன்னுடைய பதின்பருவ காலத்தில் கிடைத்த பல்வேறு ஆடையலங்கார மாதிரி வாய்ப்புகளை பத்ரா நிராகரித்தார்.சுவீடனில் உள்ள பீட்டர் கார்லசன் கழகத்தில், உதவித்தொகையுடன் கூடிய பயிற்சியாளராக பணியாற்றும் வாய்ப்பையும் 16 வயதாக இருக்கும்போது இவர் நிராகரித்தார். இயேசு மற்றும் மரியா கல்லூரியில் படித்துக்கொண்டிருந்த பத்ரா மேசைப்பந்தாட்டத்தில் முழுக்கவனம் செலுத்துவதற்காக ஓராண்டுப் படிப்புடன் வெளியேறினார்.
 
## வாழ்க்கைப்பணி

2011 ஆம் ஆண்டில் சிலியில்  நடைபெற்ற 21 வயதுக்குட்பட்டோருக்கான போட்டியில் இவர் வெள்ளிப் பதக்கம் வென்றார். 2014 இல் கிளாசுகோவில் நடைபெற்ற பொதுநலவாய விளையாட்டுப் போட்டிகளில் பங்கேற்ற பத்ரா காலிறுதிப் போட்டிவரையில்  முன்னேறினார். 2014 ஆசிய விளையாட்டுப் போட்டிகளிலும் காலிறுதி வரையில் முன்னேறினார். 2015 பொதுநலவாய மேசைப்பந்து விளையாட்டுப் போட்டிகளில்  மூன்று பதக்கங்களை வென்றார். பெண்களுக்கான குழுப்போட்டியில் அங்கிதா தாசு மற்றும் மௌமா தாசு ஆகியோருடன் இணைந்து வெள்ளிப் பதக்கமும், பெண்கள் இரட்டையர் பிரிவு ஆட்டத்தில் அங்கிதா தாசுடன் இணைந்து மற்றொரு வெள்ளிப்பதக்கமும், பெண்கள் தனிநபர் பிரிவில் வெண்கலப் பதக்கமும் வென்றார் .

2016 தெற்காசியப் போட்டிகளில் பத்ரா மூன்று தங்கப்பதக்கங்களை வென்று புகழ்பெற்றார் . பூசா சகசுராபுத்தேவுடன் இணைந்து பெண்கள் இரட்டையர் பிரிவில் ஒரு தங்கமும், அந்தோனி அமல்ராசுவுடன் இணைந்து கலப்பு இரட்டையர் பிரிவில் ஒரு தங்கமும், பெண்கள் குழுப்போட்டியில் மௌமா தாசு மற்றும் சாமினி குமரேசன் ஆகியோருடன் இனைந்து ஒரு தங்கப்பதக்கமும் வென்றார். ஒற்றையர் போட்டியில் மௌமா தாசிடம் தோற்றதால் நான்காவது தங்கப்பதக்கத்தை இழந்தார் . ஏப்ரல் 2016 இல் நடைபெற்ற தெற்காசியக் குழுவினர் தகுதிப் போட்டியை வென்றதன் மூலம் 2016 கோடைகால ஒலிம்பிக் மகளிர் ஒற்றையர் பிரிவில் விளையாடத் தகுதி பெற்றார் . போலந்து நாட்டைச் சேர்ந்த கட்டார்சைனா-கிரைபவ்சுகாவிடம் எதிர்பாராவிதமாக முதல் சுற்றிலேயே தோற்று தனிநபர் போட்டியிலிருந்து வெளியேறினார் .

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய மேசைப்பந்தாட்ட வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:தில்லி விளையாட்டாளர்கள்
பகுப்பு:Rio Olympic Editathon 2016
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
கோத்தாஜித் சிங்

**கோத்தாஜித் சிங் கடங்பாம்** *(Kothajit Singh Khadangbam)* (பிறப்பு: 17 ஆகத்து 1992)ஓர் இந்திய நடுக்கள வளைதடிபந்தாட்ட வீரர். இவர் இந்தியத் தேசிய ஆடவர் வளைபந்தாட்டக் குழுவில் உள்ளார்.

## மேற்கோள்கள்

## வெளி இணைப்புகள்
* Profile  at Hockey India

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:Rio Olympic Editathon 2016
மண்பிரீத் கவுர்

**மண்பிரீத் கவுர்** (*Manpreet Kaur*) அரியானாவின் அம்பாலாவைச் சேர்ந்த இந்தியத் தொழில்முறை ஒலிம்பிக் குண்டு எறியும் போட்டியாளர் ஆவார்.

சனவரி 10,  2013இல் இவர் தேசிய பாரம் தூக்குதல்  போட்டிகளில் பெண்களுக்கான +75&nbsp;கிலோ வகுப்பில் பங்கேற்று  தங்கப் பதக்கம் வென்றார்; ஒட்டுமொத்தமாக 189&nbsp;கிலோ எடையைத் தூக்கினார். குண்டு எறிதல் போட்டியிலும் இவரை தேசியச் சாதனை புரிந்துள்ளார்; 17.96மீ தொலைவிற்கு வீசியுள்ளார். இவர் 2016 இரியோ ஒலிம்பிக்கில் பங்கேற்க நடந்த தகுதிச் சுற்றில் இச்சாதனையை நிகழ்த்தி தகுதி பெற்றார். ஆனால் ஆகத்து 12 அன்று நடந்த ஒலிம்பிக் போட்டியில் 17.06 மீ தொலைவிற்கே வீச முடிந்ததால் இறுதிச் சுற்றுக்கு முன்னேறவில்லை.

## மேற்கோள்கள்

பகுப்பு:1990 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:இந்தியப் பெண் பாரம் தூக்கல் வீரர்கள்
பகுப்பு:அரியானா நபர்கள்
பகுப்பு:இந்தியக் குண்டெறி வீரர்கள்‎
பகுப்பு:வாழும் மக்கள்
பகுப்பு:Rio Olympic Editathon 2016
கவிதா ரவுத்

thumb

**கவிதா ரவுத்** (*Kavita Raut*,  பிறப்பு: மே 5, 1985) மகாராட்டிரத்தின் நாசிக்கைச் சேர்ந்த நீள்தொலைவு ஓட்டக்காரர் ஆவார். இவர் 10 கி.மீ. சாலை ஓட்டத்தில் 34:32 நேரத்தில் கடந்து தற்போதைய தேசியச் சாதனைக்கு உரிமையாளராக உள்ளார். 2010 பொதுநலவாய விளையாட்டுக்களில் 10000 மீ போட்டியில் வெண்கலப் பதக்கம் வென்றார்;  இதுவே பொதுநலவாய விளையாட்டுக்களில் இந்திய பெண் மெய்வல்லுநர் ஒருவர் தடகளப் போட்டியில் தனிநபர் பதக்கம் வெல்லும் முதல் நிகழ்வாக அமைந்தது. தொடர்ந்து ஆசிய விளையாட்டுப் போட்டிகளில் 10 கி.மீ. தொலைவோட்டத்தில் வெள்ளிப் பதக்கம் வென்றார்.

## மேற்சான்றுகள்

## வெளி இணைப்புகள்
*
* முகநூல் பக்கம்: Kavita Raut at Facebook

பகுப்பு:1985 பிறப்புகள்
பகுப்பு:இந்திய ஒலிம்பிக் வீரர்கள்
பகுப்பு:இந்திய ஓட்ட வீரர்கள்
பகுப்பு:இந்தியப் பெண் தடகள வீரர்கள்
பகுப்பு:வாழும் மக்கள்
பகுப்பு:Rio Olympic Editathon 2016
1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு

**1934 ஹில்மன்'ஸ் ஏர்வேஸ் டி ஹாவிலாண்ட் டிராகன் ரபிடே பொறிவு** (*1934 Hillman's Airways de Havilland Dragon Rapide crash*) எனப்படும் இந்த வானூர்தி விபத்து, 1934-ம் ஆண்டு அக்டோபர் 2-ம் நாளன்று, மோசமான காலநிலை மற்றும் நிலப்பரப்பில் கட்டுப்படுத்த இயலாத (CFIT (விமானி பிழை) காரணமாக, ஐக்கிய இராச்சிய ஆங்கிலக் கால்வாயிலிருந்து 4 மைல் (6 கி.மீ.) தொலைவிலுள்ள 'ஃபோக்ஸ்டோன்' (*Folkestone*) பகுதியில்  விபத்துக்குள்ளானது. டி ஹாவிலாண்ட் டிஎச் .89 ஏ டிராகன் ரபிடே (*de Havilland DH.89 Dragon Rapide*) வகையைச் சார்ந்த (பதிவு எண்:G-ACPM) இவ்வானூர்தி விபத்தில், விமானியான ஒருவரும், பயணிகள் 6 பேர்களும் மொத்தமாக 7 பேர்களும் (பயணித்த அனைவரும்) பலியானார்கள்.

## மேற்கோள்கள்

பகுப்பு:1934 இல் வானூர்தி விபத்துகளும் நிகழ்வுகளும்
பகுப்பு:ஐக்கிய இராச்சியம்
இசுராபனி நந்தா

**சிராபனி நந்தா** (*Srabani Nanda*, *Shrabani Nanda*) ஒடிசாவைச் சேர்ந்த இந்தியப் பெண் விரைவோட்ட மெய்வல்லுநர் ஆவார். இவர் 4x100 மீ தொடரோட்டம், 100 மீ ஓட்டம் மற்றும் 200 மீ ஓட்டம் ஆகிய விரைவோட்டப் போட்டிகளில் சிறப்புக் கவனம் செலுத்துகிறார். இவர் ஒடிசாவின் கந்தமாள் மாவட்டத்தைச் சேர்ந்தவர்.

## சாதனைகள்
சிராபனி நந்தா தேசிய அளவிலும் பன்னாட்டளவிலும் பல பதக்கங்களை வென்றுள்ளார்.

### பன்னாட்டுப் போட்டிகள்
* இரியோ ஒலிம்பிக் போட்டிகளில் பங்கேற்கும் தகுதியை முடிவுசெய்ய ஜி கோசனாவ் நினைவுப் போட்டிகள் அல்மாத்தியில் நடத்தப்பட்டன; இதில் பெண்கள் 200 மீ விரைவோட்டப் பகுப்பில் 23.07 பதிவுசெய்து தனது பங்கேற்பை உறுதி செய்தார். தகுதிக்கான நேரம் 23.20 விநாடிகளாக தீர்மானிக்கப்பட்டிருந்தது.   
*அசாமில் நடந்த 2016 தெற்காசிய விளையாட்டுப் போட்டிகளில் 200 மீ விரைவோட்டத்தில் தங்கப் பதக்கமும் 100 மீ விரைவோட்டத்தில் வெள்ளிப் பதக்கமும் வென்றார்.
*அக்டோபர் 12, 2010இல் தில்லி சவகர்லால் நேரு விளையாட்டரங்கத்தில் நடந்த பொதுநலவாய விளையாட்டுக்களில் பெண்கள் 4x100 மீ தொடரோட்டத்தில் 45.25 விநாடிகளில் ஓடி வெண்கலப் பதக்கம் வெல்லக் காரணமாகவிருந்தார்.
*புனேயில் நடந்த 2008 பொதுநலவாய இளைஞர் விளையாட்டுக்களில் பெண்கள் 4x100 மீ தொடரோட்டத்தில் தங்கப் பதக்கம் வென்றனர். 
*2007இல் கொழும்பில் நடந்த தெற்காசிய விளையாட்டுப் போட்டிகளில் 100மீ மற்றும் 200 மீ விரைவோட்டத்தில் வெண்கலப் பதக்கம் வென்றார்.

### தேசியப் போட்டிகள்
*2010ஆம் ஆண்டு மே 1 முதல் மே 4 வரை சார்க்கண்டின் இராஞ்சியில் நடந்த 15ஆவது தேசிய தடகள மூத்தோர் கூட்டமைப்புக் கோப்பை போட்டிகளில் 100 மீ விரைவோட்டத்திலும் (11.98 வினாடிகள்)  4x100 மீ தொடரோட்டத்திலும் வெள்ளிப் பதக்கங்கள் வென்றார். 
* 2009ஆம் ஆண்டு நவம்பர் 20இல் வாரங்கலில் நடந்த 25வது தேசிய இளையோர் தடகளப் போட்டிகளில் இருபது அகவைக்குக் கீழான பெண்களுக்கான போட்டிகளில் 100 மீ (12.11 வி), 200 மீ (25.04 வி) விரைவோட்டங்களில் தங்கப் பதக்கங்கள் வென்றார்.

## மேற்கோள்கள்

பகுப்பு:இந்திய ஒலிம்பிக் வீரர்கள்
பகுப்பு:இந்தியப் பெண் தடகள வீரர்கள்
பகுப்பு:இந்திய ஓட்ட வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
தேவீந்தர் வால்மீகி

**தேவிந்தர் சுனில் வால்மீகி** *(Devindar Sunil Walmiki)* ஓர் இந்திய வளைகோல் பந்தாட்ட வீரராவார். 1992 ஆம் ஆண்டு மே மாதம் 28 இல் இவர் பிறந்தார். ஆடுகளத்தின் மையப்பகுதியில் ஒரு நடுகள வீரராக இவர் நிபுணத்துவம் பெற்று விளையாடி வருகிறார். இரியோ 2016 கோடைக்கால ஒலிம்பிக் போட்டிகளில் விளையாடும் இந்திய ஆக்கி அணியில் இவர் இடம்பெற்றார்.

தேவிந்தரின் உறவுவழி சகோதரர் யுவராசு வால்மீகியும் இந்தியாவுக்காக விளையாடிய ஒரு வளைகோல் பந்தாட்ட வீரர் என்பது குறிப்பிடத்தக்கது ஆகும்.

## மேற்கோள்கள்

## புற இணைப்புகள்
*Player profile at Hockey India 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:Rio Olympic Editathon 2016
சஜன் பிரகாசு

**சஜன் பிரகாசு** (*Sajan Prakash*, பிறப்பு:செப்டம்பர் 14, 1993) இந்திய நீச்சல்காரர். 2015இல் கேரளத்தில் திருவனந்தபுரத்தில் நடந்த தேசிய விளையாட்டுப் போட்டிகளில் ஆண்கள் கட்டற்ற பாணி, வண்ணாத்திப் பாணி, தொடர்நீச்சற் போட்டிகளில்  பங்கேற்றார். பெப்ரவரி 8, 2015இல் 6 தங்கப் பதக்கங்களையும் 3 வெள்ளி பதக்கங்களையும் வென்று சாதனை படைத்து அந்தப் போட்டிகளின் சிறந்த மெய்வல்லுநராகத் தேர்ந்தெடுக்கப்பட்டார். இரியோ ஒலிம்பிக்கில் இவர் இந்தியா சார்பாக 200மீ வண்ணாத்திப் பாணி நீச்சற்போட்டியில் பங்கேற்றார்.

## வாழ்க்கை வரலாறு
செப்டம்பர் 14, 1993 அன்று  கேரளாவின் இடுக்கி மாவட்டத்தில் வாழத்தோப்பு சிற்றூரில் பிறந்தார். பன்னாட்டு தடகள வீரர் சாஜிமோள் இவரது தாய் ஆவார். நெய்வேலி பழுப்பு நிலக்கரி நிறுவனத்தில் அன்னை பணி புரிந்து வந்ததால் அங்கு நீச்சல் பயின்றார்.  நெய்வேலி சவகர் உயர்நிலைப் பள்ளியில் பள்ளிக் கல்வி பெற்றார். அண்ணாமலைப் பல்கலைக்கழகத்தின் திறந்த பல்கலைக்கழகத் திட்டத்தில் கணினி பயன்பாட்டில் இளங்கலைப் பட்டம் பெற்று முதுகலைப் பட்டப்படிப்பை தொடர்கிறார். இந்திய இரயில்வேயில் பணி புரிகின்றார்.
## பணிவரலாறு
200 மீ வண்ணாத்திப் பாணியிலும் 1500 மீ கட்டற்றப்பாணியிலும் தேசிய சாதனைக்கு உரிமையாளராக உள்ளார். 
### 35வது இந்திய தேசிய விளையாட்டுக்கள், கேரளா 2015
*100 மீட்டர் வண்ணாத்திப் பாணி - தங்கம்
*200 மீட்டர் வண்ணாத்திப் பாணி - தங்கம்
*200 மீட்டர் கட்டற்றப் பாணி - வெள்ளி
*400 மீட்டர் கட்டற்றப் பாணி - தங்கம்
*800 மீட்டர் கட்டற்றப் பாணி - தங்கம்
*1500 மீட்டர் கட்டற்றப் பாணி - தங்கம்
*4x100 மீட்டர் தொடர் கட்டற்றப் பாணி - தங்கம்
*4x100 மீட்டர் தொடர் கலவை - வெள்ளி

### 68வது இந்தியா தேசிய நீச்சற் போட்டிகள், கொல்கத்தா 2014
*1500 மீட்டர் கட்டற்றப் பாணி - தங்கம்

### பொதுநலவாய விளையாட்டுக்கள், 2014 கிளாசுக்கோ, இசுக்காட்லாந்து
*100 மீட்டர் வாண்ணாத்தி - அரையிறுதிக்கு முன்னேறவில்லை

## மேற்சான்றுகள்

பகுப்பு:1993 பிறப்புகள்
பகுப்பு:இந்திய நீச்சல் வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:இடுக்கி மாவட்ட மக்கள்
பகுப்பு:வாழும் மக்கள்
பகுப்பு:Rio Olympic Editathon 2016
தாசமார்க்கம்

**தாசமார்க்கம்** என்பது சைவ சமய முழுமுதற்கடவுளான சிவபெருமானை அடைவதற்கான சதுர்மார்க்கம் எனும் நான்கு வழிகளுள் ஒன்றாகும்.   இதனை தொண்டு நெறி என்றும் அழைப்பர். 

திருமூலர் தன்னுடைய திருமந்திரத்தில் பல்வேறு தொண்டு நெறிகளை குறிப்பிட்டுள்ளார். அவையாவன..
* ஆலயத்தில் திருவிளக்கு ஏற்றுதல்
* மலர்களைக் கொய்து இறைவனுக்கு அர்ப்பணித்தல்
* பசுஞ்சாணத்தால் திருக்கோயிலை மெழுகுதல்
* ஆலயத்திலுள்ள குப்பைக் கூளங்களைக் கூட்டி சுத்தம் செய்தல் 
* இறைவனின் முன் நின்று அவனது நாமத்தைச் செப்புதல் 
* கோயில் மணிகளை அசைத்து ஓலி எழுப்புதல்
* இறைவனுக்குத் திருமஞ்சனம் செய்விக்கத் தேவையான பொருட்களைக் கொண்டுவருதல்

## ஆதாரங்கள்


பகுப்பு:சைவ சமயம்
பழனி சாக்கடை சித்தர்

**சாக்கடை சித்தர்** என்பவர் பழனி மலையின் அடிவாரமான அய்யம்புள்ளி பகுதியில் வாழ்ந்து மறைந்த சித்தராவார். இப்பெயரைக் கொண்டே பல்வேறு சித்தர்கள் அழைக்கப்பட்டுள்ளார்கள். கரூர் மாவட்டம் குளித்தலை நகரிலும் சாக்கடை சித்தர் என்றொருவர் இருந்துள்ளார்.

சாக்கடை சித்தரின் இயற்பெயர் தெரியவில்லை. இவர் வடநாட்டிலிருந்து தனது 55 வயதில் பழநிக்கு வந்தார். பழநிமலையில் முருகன் கோயிலுக்கு செல்லுகின்ற அய்யம்புள்ளி சாலையில் சாக்கடை மேடையின் மீது கூடாரமிட்டு வாழ்ந்தார். சாக்கடை நீரைப் பகுவதையும், அதிலேயே குளிப்பதையும் வழக்கமாகக் கொண்டிருந்தமையால் சாக்கடை சித்தர் என பக்தர்கள் அழைத்தனர்.

யாரிடமும் பேசாமல் இருப்பார். இவரை வழிபட்டால் நல்லது நடக்கும் என உள்ளூர் வெளியூர் பக்தர்கள் பலரும் வணங்கினர். உடல் நலக்குறைவு ஏற்பட்டு தனியார் மருத்துவமைனையில் அனுமதிக்கப்பட்டார். இவர் 2016 ஆண்டு மே 27ம் தேதி வெள்ளிக்கிழமையன்று உடல் நலக்குறைவால் இறந்தார்.

## ஊடகங்களில்
தமிழ் தொலைக்காட்சியான வேந்தர் தொலைக்காட்சியில் மூன்றாவது கண் என்ற தொடரின் 35 வது நிகழ்ச்சியில் இவரைப் பற்றிய செய்திகளுடன் நேரில் சென்று கண்ட நிருபரின் அனுபவங்கள் காட்சிப்படுத்தப்பட்டன.

## ஆதாரங்கள்


## வெளி இணைப்புகள்
* மூன்றாவது கண் - சாக்கடை சித்தர்

பகுப்பு:சித்தர்கள்
நிக்கி பிரதான்

**நிக்கி பிரதான்** *(Nikki Pradhan)* ஓர் இந்திய வளைகோல் பந்தாட்ட வீரராவார். 1993 ஆம் ஆண்டு திசம்பர் மாதம் 8 இல் இவர் பிறந்தார். சார்க்கண்ட் மாநிலத்தில் இருந்து கிடைத்த முதலாவது பெண் வளைகோல் பந்தாட்ட விளையாட்டு வீரர் நிக்கி பிரதான் என்பது குறிப்பிடத்தக்கது ஆகும் . தலைநகரமான ராஞ்சியிலுள்ள கூண்டி மாவட்டம், மூர்து வட்டாரம், கிசால் கிராமத்தைச் சேர்ந்த சோம பிரதான் மற்றும் இயிட்டான் தேவி ஆகியோர் இவரது பெற்றோர்கள் ஆவர். பாரி்யட்டு பெண்கள் வளைகோல் பந்தாட்ட மையத்தில்  நிக்கி பிரதான் பயிற்சி பெற்று உருவானார். இரியோ 2016 கோடைக்கால ஒலிம்பிக் விளையாட்டுப் போட்டிகளில் பங்கேற்ற இந்திய மகளிர் அணியில் இவரும் இடம்பெற்றிருந்தார்.

## பங்கேற்ற அனைத்துலகப் போட்டிகள்
*2011 ஆம் ஆண்டு பாங்காக்கில் நடைபெற்ற 17 வயதுக்குட்பட்டோர் ஆசியக் கோப்பைப் போட்டியில் வெள்ளிப் பதக்கம் .
*2015 ஆம் ஆண்டு நடைபெற்ற 21 வயதுக்குட்பட்டோர் ஆசியக் கோப்பைப் போட்டியில் போட்டியில் வெள்ளிப் பதக்கம். ஆனால் காயம் காரணமாக இவர் ஆட்டத்தில் விளையாடவில்லை.
*2012 ஆசியக் கோப்பை போட்டியில் இவர் பங்கேற்றார்.
*2016 இரியோ கோடைக்கால ஒலிம்பிக் விளையாட்டுப் போட்டிகளில் பங்கேற்றார் .

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்‎
பகுப்பு:இந்திய மகளிர் வளைதடிப் பந்தாட்ட வீரர்கள்
பகுப்பு:Rio Olympic Editathon 2016
தேபாசிறீ மசூம்தார்

**தேபாசிறீ மசூம்தார்** *(Debashree Mazumdar)* ஓர்  இந்திய ஓட்டப்பந்தய வீராங்கனையாவார். 1991 ஆம் ஆண்டு   ஏப்ரல் மாதம் 6 ஆம் நாளில் இவர் பிறந்தார். கொல்கத்தாவைச் சேர்ந்த தடகள வீரரான இவர் 400 மீட்டர் விரைவோட்டத்தில் நிபுணத்துவம் பெற்றவராக உள்ளார். 
கொல்கத்தா நகரின் வருமான வரித்துறையில் தேபாசிறீ மசூம்தார் பணிபுரிகிறார் 

## மேற்கோள்கள்

## புற இணைப்புகள்
*.

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வீரர்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:Rio Olympic Editathon 2016
பவர் ரேஞ்சர்ஸ் மெகாஃபோர்ஸ்

**பவர் ரேஞ்சர்ஸ் மெகா போர்ஸ்** (Power Rangers Mega Force) ஒரு பவர் ரேஞ்சர்ஸ் தொடராகும். இரண்டு சூப்பர் சென்டாய் தொடர்களின் அடிப்படையில் உருவாக்கப்பட்ட முதல் பவர் ரேஞ்சர்ஸ் தொடர் இதுவாகும்.

## கதை சுருக்கம்
உயர்கல்வி மாணவரான "திராய்" ஒரு கனவில் பழைய பவர் ரேஞ்சர்களுடன் இணைந்து சண்டையிடுவது போல கனவு காண்கிறார். அதன் பிறகு தீய சக்திகள் வெளிப்பட்டதை உணர்ந்த **ஜோர்டான்னின்** சீடரான **கோசெ** விழித்தெழுந்து புதிய ஐந்து ரேஞ்சர்களை தேர்ந்தெடுக்க தனது உதவி இயந்திரத்திற்கு கட்டளை இடுகிறார். திராய் உட்பட ஐந்து நபர்கள் புதிய ரேஞ்சர்களாக தேர்ந்தெடுக்கப் படுகிறார்கள். புதியதாக தேர்ந்தெடுக்க பட்ட ரேஞ்சர்கள் எவ்வாறு தீய சக்திகளை அழிக்கிறார்கள் என்பதே தொடரின் கதை.

பகுப்பு:தொலைக்காட்சித் தொடர்கள்
ஆகாசுதீப் சிங்

**ஆகாசுதீப் சிங்** *(Akashdeep Singh)* (பிறப்பு: 2 திசம்பர் 1994) ஓர் இந்திய தொழில்முறைவளைதடிபந்தாட்ட வீரர் ஆவார். இவர் இந்திய வளைதடிபந்தாட்டக் குழுவில் உத்தரப்பிரதேச அணிகளில் முன்னணியாளராக விளையாடுகிறார். மேலும் இவர் இந்திய ஆடவர் தேசிய வளைதடிபந்தாட்டக் குழுவிலும் உள்ளார்.

## மேற்கோள்கள்

## வெளி இணைப்புகள்
* Hockey India Profile .

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:Rio Olympic Editathon 2016
அனுராதா தோக்சம்

**அனுராதா தோச்கம்** *(Anuradha Thokchom)* (பிறப்பு: பிப்ரவரி 2, 1989  தவுபால், மணிப்பூர், இந்தியா)ஓர் இந்திய மகளிர் தேசிய வளைதடிபந்தாட்டக் குழு உறுப்பினர் ஆவார். இவர் மணிப்பூரி பிறந்தவர். இவர் கள முன்னணியாளராக விளையாடுகிறார். இவர் இந்தியக் குழுவின் உயர்பட்டறிவு வாய்ந்தவர். இவர் 80க்கும் மேற்பட்ட உலக்க் கோப்பைகள் வென்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய மகளிர் வளைதடிப் பந்தாட்ட வீரர்கள்
பகுப்பு:1989 பிறப்புகள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
சிங்கிள்சானா சிங்

**சிங்கிள்சானா சிங்** *(Chinglensana Singh)* (பிறப்பு: 2 திசம்பர் 1991) ஓர் இந்திய வளைதடிபந்தாட்ட வீரர் ஆவார்.இவர் களத்தில் பிந்தரை அணிவகுப்பாளராக விளையாடுகிறார். இவர் 2012 இல் இந்திய ஆடவர் வளைதடிபந்தாட்டக் குழுவில் கணிசமான சாதனை ஈட்டினார். இவரிந்திய வளைதடிபந்தாட்டக் குழு சார்பில் மும்பை தபாங் அணியில் விளையாடுகிறார்.

## மேற்கோள்கள்

## வெளி இணைப்புகள்
* Chinglensana Singh  profile at Hockey India

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:Rio Olympic Editathon 2016